ET
L 135/60
Euroopa Liidu Teataja
23.5.2023
14) lisatakse punkt 66.B.135: „66.B.135 Multimeediapõhiste koolituskursuste heakskiitmise kord Kui pädev asutus kiidab heaks füüsilises keskkonnas või virtuaalses keskkonnas või mõlemas pakutavad kursused, sealhulgas multimeediapõhised koolituskursused, kontrollib ta, kas õhusõiduki baaskoolitus ja õhusõidukitüübikoolitus on kooskõlas vastavalt I liite ja III liite nõuetega.
Heakskiitmine hõlmab IX liites sätestatud põhimõtteid ja kriteeriume.“; 15) punkti 66.B.200 muudetakse järgmiselt: a) alapunktid c ja d asendatakse järgmisega: „c) Baasteadmiste eksamid peavad toimuma vastavalt I ja II liites või VII ja VIII liites (vastavalt vajadusele) kindlaksmääratud nõuetele.
Baasteadmiste eksami sooritamist tõendatakse IV lisa (osa 147) III liites esitatud tunnistusega (EASA vorm 148b).
d) Tüübikoolituse eksamid ja tüübihindamised peavad vastama III liites kindlaksmääratud nõuetele.
Õhusõiduki tüübikoolituse või tüübihindamise läbimist tõendatakse IV lisa (osa 147) III liites esitatud tunnistusega (EASA vorm 149b).“; b) alapunkt g asendatakse järgmisega: „g) Kandidaat tohib hindamise ajal kasutada üksnes eksamidokumente, välja arvatud teatavad eridokumendid, mida on vaja tüübihindamisel.“; 16) E alajao esimene lause asendatakse järgmisega: „Käesolevas alajaos on sätestatud punkti 66.A.25 alapunktis d osutatud eksamitulemuste arvestamise kord.“; 17) punktile 66.B.400 lisatakse alapunkt d: „d) Kui taotleja viitab muu pädeva asutuse poolt heaks kiidetud krediidiaruandele, võtab lube väljaandev asutus sellist krediidiaruannet arvesse ja küsib teiselt asutuselt nõu krediidiaruande kasutamiseks.“; 18) punkti 66.B.405 alapunkti a teine lõik asendatakse järgmisega: „Võrdlus peab sisaldama märget selle kohta, kas taotleja on tõendanud vastavust nõuetele, selgitust iga väite kohta ning võimalikke tingimusi või täiendavaid kaalutlusi või mõlemaid.“; 19) I liidet muudetakse järgmiselt: a) punkt 2 asendatakse järgmisega:
„2.
Moodulid
Lennundustehnilise töötaja loa kategooria või alamkategooriaga seotud kvalifikatsiooni omandamiseks nõutavad põhiained on esitatud järgmises tabelis ja tähistatud ristiga (X), kusjuures „ei kohaldata“ tähendab, et ainemoodulit ei kohaldata ega nõuta.